Trikkevisa (1942)

«Trikkevisa» (med de kjente ordene «Bare døtt på!») er ei norsk revyvise, skrevet av Finn Bø og Bias Bernhoft. Melodien i versene er hentet fra den komiske operaen Villars dragoner av franskmannen Aimé Maillart, mens melodien i refrenget er «Škoda lásky» av Jaromír Vejvoda, i Norge kjent som «Hvor er min kone?»

Arvid Nilssen fremførte sangen i revyen Det lyder som et eventyr (1942)Store norske leksikon i rollen som trikkekonduktøren Nikken i full uniform. Nilssen fremførte den også i et TV-program på NRK i 1960-årene.

Finn Bø har utgitt sangteksten i sin bok «Jeg tar mig den frihet» fra 1946.

Bandet Skrujern har også spilt inn sangen. Den ble utgitt på CD-platen Folkets verktøy (Oh Yeah! RAM21) i 2000.

 Referanser 

Kategori:Revy
Kategori:Sanger fra 1942